ཨ་་་ཨ་ཁུ།ཨ་ནེ།འདི་ནི་ངའི་ཟླ་མོ་ལེགས་མཛེས་རེད།ངེད་གཉིས་ཀྱིས་ད་ཁྱེད་རྣམ་པ་གཉིས་ལ་གཉེན་ཆང་འདྲེནམཚོ་རྒྱལ་གྱིས་རང་གི་ཡུལ་གྲོང་གི་སྐད་བརྡའི་ཐོག་ནས་ཁོང་གཉིས་ལ་གསལ་འགྲེལ་ཞིག་བྱས་པ་ན།ཨ་ཁུསཡ་ཡ་་་ཡ་ཡ་་་དང་བཅས་འཁྱར་འཁྱོར་ངང་ཡར་ལ་བཞེངས།ལག་གཡོན་པ་ཨ་ནེར་འཁྲས་ཤིང་ལག་གཡས་པས་ཆང་ཕོར་འདར་འདར་ངང་བཏེགས་བྱུང་།ལག་པའི་རྒྱབ་ཏུ་སྐྱི་གཉེར་ཆགས་ཤིང་སེན་མོ་མཐུག་པོའི་བར་གསེང་ན་ད་དུང་ས་རྡུལ་འཚང་འདུགགདོང་ས་ལ་གཏད་རྒྱབ་ཉི་མར་གཏད་པའི་ལོ་ཟླ་ཡིས་ཁོང་གཉིས་ཀྱི་ལུས་པོའང་གཞུ་བཞིན་བསྒུར་བར་སྙམ།གློ་བུར་དུ།ཧ་ལས་པ་ཞིག་ལ་ཨ་ཁུའི་རྐང་པ་གཡས་པ་རྩ་བ་ནས་མེད་པ་མཐོང་སོང་།ཨ་ནེ་ནི་ཞ་ར་ཞིག་རེད་ལ་ཨ་ཁུ་ཡང་རྐང་ཏོ་ཞིག་རེད།ཇི་འདྲ་འདྲའི་ཁྱོ་ཤུག་ལས་ངན་གཉིས་རེད་དམ།